**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 23.09.2023 ora 08.00 – 24.09.2023, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 24.09.2023, ora 08.00**

**RÂURI:**

**Debitele au fost în general staționare,** exceptând râurile din bazinele superioare și mijlocii ale Crișurilor, Someșului Mic și Arieșului unde au fost în creștere datorită precipitațiilor cazute în interval și propagării.

Scurgeri importante pe versanți torenți, pâraie, formarea de viituri rapide cu efecte de inundații locale și creșteri semnificative de niveluri și debite s-au produs pe unele râuri mici din Crișana, datorită precipitațiilor torențiale, sub formă de aversă, căzute în interval.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste 100%) din normalele lunare) bazinele superioare si mijlocii ale Jiului, Gilortului, pe unii afluenți ai Oltului inferior și mai mici (sub 30%) pe râurile din bazinele hidrografice: Caraș, Rm. Sărat, Bârlad, Tazlău şi Jijia și pe râurile din Dobrogea.

În interval au fost emise două **ATENȚIONĂRI HIDROLOGICE**  pentru fenomene imediate.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în creștere** datorită precipitațiilor prognozate și propagării pe râurile din bazinele hidrografice: Someșul Mic, Crișuri, Arieș, Bega, Timiș, Bârzava, Caraș, Nera, Cerna, Jiu și pe afluenții din bazinul inferior al Mureșului, iar pe celelalte vor fi, în general, staționare.

Sunt posibile scurgeri importante pe versanți torenți, pâraie, formarea de viituri rapide cu efecte de inundații locale și creșteri semnificative de niveluri și debite pe unele râuri mici din zonele de deal și munte din sud – vestul țării, datorită precipitațiilor torențiale, sub formă de aversă, prognpzate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNARE:**

D**ebitul la intrarea în țar****ă (secțiunea Baziaș) în** **intervalul 23 – 24.09.2023** **a fost în scădere, având valoarea de** **2500 m3/s,** sub media multianuală a lunii **septembrie (3800 m3/s).**

În aval de Porţile de Fier debitele au fost în scădere.

**Debitul la intrarea în** **țară (secțiunea Baziaș) va fi staționar (2500 m3/s).**

În aval de Porțile de Fier debitele vor fi în scădere.

**2.** **Situaţia meteorologică în intervalul 23.09.2023, ora 08.00 – 24.09.2023, ora 08.00**

**A.N.M.** a emis **o ATENŢIONARE Meteorologică, cod galben,** valabilă în intervalul **23.09.2023, ora 18.00 – 24.09.2023, ora 03.00**, vizând **intensificări ale vântului, vijelii, instabilitate atmosferică,** conform căreia: În Crișana, Banat și Maramureș, vor fi perioade cu intensificări ale vântului și vijelii, vitezele la rafală fiind de 55...60 km/h și izolat de peste 70 km/h. Local vor fi și averse, descărcări electrice și grindină, iar în intervale scurte de timp se vor acumula cantități de apă de 15...20 l/mp și izolat de peste 25 l/mp.

***Notă:*** *Duminică (24 septembrie), manifestări de instabilitate atmosferică vor fi în jumătatea de vest a țării.*

Aceast mesaj meteorologic a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* - *ARAD, BIHOR, CARAŞ-SEVERIN, SATU-MARE şi TIMIŞ – ATENŢIONARE Meteorologică, cod Galben.*

**În ţara,** valorile termice au crescut față de ziua anterioară, iar vremea a fost în continuare deosebit de caldă pentru această dată, caniculară după-amiaza în sudul Olteniei și al Munteniei, unde au fost abateri pozitive de până la 10...11 grade față de mediile multianuale. Temperaturile maxime s-au încadrat între 24 de grade la Sulina și 37 de grade la Zimnicea, iar local în Muntenia, pe arii restrânse în Oltenia și izolat în Dobrogea, indicele temperatură-umezeală (ITU) a atins și a depășit ușor pragul critic de 80 de unități. Cerul a fost variabil, dar spre seară a prezentat înnorări temporar accentuate în vest și nord-vest, apoi în sud-vest și în centru, zone în care au fost averse însoțite de descărcări electrice. Ploile au avut și caracter torențial, și pe alocuri, cantitățile de apă au depășit 15...25 l/mp (până la 30 l/mp în vestul Carpaților Meridionali). Vântul a avut intensificări, mai ales în timpul ploilor, în Banat, Crișana și Maramureș ( în general de 50...70 km/h), pe arii mai restrânse în Oltenia și Transilvania (40...50 km/h), precum și în zona înaltă a Carpaților Occidentali și din vestul Carpaților Meridionali (peste 80...100 km/h), iar pe spații mici au fost și vijelii, consemnate fiind în județele Bihor, Satu Mare și Olt; în rest a suflat slab și moderat, cu ușoare intensificări în

Dobrogea. La ora 06, temperatura aerului avea valori cuprinse între 8 grade la Miercurea Ciuc și 23 de grade la Constanța-dig. S-a format ceață, pe areale mici dimineața și noaptea în depresiuni, iar spre finalul intervalului și în nordul Dobrogei.

**OBSERVAȚII -** *au fost emise 11 mesaje de alertă pentru fenomene meteorologice periculoase imediate, emise după cum urmează: 4 atenționări cod galben și 7 avertizări cod portocaliu.*

**La Bucureşti,** vremea a fost călduroasă, caniculară după-amiaza, cu temperaturi mult mai ridicate decât mediile climatologice specifice datei. Indicele temperatură-umezeală (ITU) a atins și depășit ușor pragul critic de 80 de unități al disconfortului termic. Cerul a fost mai mult senin, iar vântul a suflat slab până la moderat. Temperatura maximă a fost de 34 de grade la Afumați și Băneasa și 35 de grade la Filaret, iar la ora 06 se înregistrau 19 grade la toate stațiile.

**3. Prognoza meteorologică în intervalul 24.09.2023, ora 08.00 – 25.09.2023, ora 08.00**

**În ţara,** valorile termice diurne vor scădea semnificativ față de ziua anterioară în vest și nord-vest, în timp ce, în restul țării variațiile vor fi mici, astfel încât vremea va fi în continuare călduroasă, izolat caniculară în sud, unde și indicele temperatură-umezeală (ITU) va depăși pragul critic de 80 de unități. Gradul de instabilitate atmosferică va fi accentuat în jumătatea de vest a teritoriului, unde se va manifesta prin perioade cu înnorări, averse, descărcări electrice, intensificări de scurtă durată ale vântului și izolat vijelii și căderi de grindină. Ploile vor avea și caracter torențial, iar cantitățile de apă vor depăși 20...25 l/mp și pe alocuri 30...50 l/mp. În celelalte regiuni cerul va fi variabil, iar astfel de fenomene se vor semnala pe areale mici, în zonele montane. Vântul va sufla slab și moderat, cu intensificări în sud și centru (45...55 km/h), precum și la munte, cu viteze mai mari pe crestele din vestul Carpaților Meridionali (peste 70...80 km/h). Temperaturile maxime se vor încadra în general între 24 și 35 de grade, iar cele minime vor fi cuprinse între 9 și 20 de grade. Pe arii restrânse, dimineața și noaptea, se va semnala ceață, în special în zonele depresionare și pe văile din centru și nord-est.

**La Bucureşti,** vremea se va menține călduroasă, cu disconfort termic ridicat şi indice temperatură-umezeală (ITU) ce posibil va depăşi uşor pragul critic de 80 de unităţi. Temperatura maximă se va situa în jurul valorii de 34 de grade, iar cea minimă va fi de 14...16 grade. Cerul va fi variabil, iar vântul va sufla în general moderat (rafale de până la 40...45 km/h, după-amiaza și seara).

**II. CALITATEA APELOR**

**2.1. Pe fluviul Dunarea**

**SGA Galați** informează că în data de 23.09.2023, în jurul orei 10:30, o conductă aparținând Unicom Oil Terminal SA Galati s-a spart și o cantitate de cca 0.075 mc de amestec de ulei diatermic și bitum s-a scurs în Fluviului Dunărea, în zona Dana 54, mal stâng pe o suprafața de cca 100 mp.

S-au deplasat la Unicom Oil Terminal reprezentanții SGA Galați pentru identificarea sursei de poluare și luarea măsurilor ce se impun.

Unicom Oil Termina a stopat scurgera uleiului.

S-a intervenit pe fluviul Dunarea prin amplasarea unui baraj plutitor absorbant si prin imprastierea de material absorbant tip spilsorb (6 saci de 13 kg fiecare), material absorbant pentru hidrocarburi (6saci cu o capacitate de 80l fiecare) si 5l de solutie dispersant biodegradabil pentru colectarea irizatiilor de amestec de ulei diatermic si bitum .

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

**Administrația Bazinală de Apă Dobrogea Litoral Constanța** informează că în data de 22 09 2023, în jurul orei 22:36, de la bordul S/T UBC PIROGOV, aflat în dana 1 Port Constanța sub operațiuni descărcare ulei de rapită la nava maritimă, s-a evacuat o cantitate de aprox. 10 l ulei de ungere de la diesel- generatorul electric, utilizat pentru funcționarea pompei de marfă prin contaminarea apei de răcire a generatorului.

Cauza contaminării apei de răcire urmează a fi stabilită în urma verificării tehnice la instalația de răcire cu apă de mare a generatorului. S/M era inconjurat cu baraj plutitor antipoluare. Echipajul slepului a depoluat zona afectată prin utilizarea de paturi absorbante de hidrocarburi.

Monitorizarea acvatoriului danei 1 cu nava specializată în operațiuni de depoluare aparținând CN Administrația Porturilor Maritime SA Constanța.

Comandantul S/T UBC PIRGOV, de naționalitate ucrainiană, a fost sancționat contravențional cu suma de 8000 lei pentru poluarea apelor naționale navigabile cu hidrocarburi.

**III. CALITATEA MEDIULUI**

**3.1. În domeniul aerului**

Nu au fost semnalate evenimente deosebite.

**3.2. În domeniul solului şi vegetaţiei**

Nu au fost semnalate evenimente deosebite.

**3.3. În domeniul supravegherii radioactivităţii mediului**

Nu au fost semnalate evenimente deosebite.

**3.4. În municipiul Bucureşti**

Nu au fost semnalate evenimente deosebite.

**IV. ALIMENTĂRI CU APĂ**

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei a III-a de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei a III-a de aplicare a restrictiilor.

Se instituie situatia de restrictii in alimentarea cu apa pentru piscicultura la folosintele:  
 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I-a de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

**DIRECȚIA COMUNICARE**